b'\n_START_ARTICLE_\nMiso\n_START_PARAGRAPH_\nMiso (\xe3\x81\xbf\xe3\x81\x9d eller \xe5\x91\xb3\xe5\x99\x8c) er en japansk pasta, der hovedsageligt best\xc3\xa5r af sojab\xc3\xb8nner med varierende andele af ris, byg eller andet korn. Ved fremstillingen bliver en blanding af dampkogte sojab\xc3\xb8nner alt efter sorten fermenteret i fade sammen med dampkogte ris eller dampkogte korn. Til g\xc3\xa6ring benyttes skimmelsvampen kouji. Denne fremstillingsm\xc3\xa5de stammer antagelig fra kejserriget Kina. Nu om stunder sker fremstillingen i bioreaktorer. Miso er en v\xc3\xa6sentlig del af det japanske k\xc3\xb8kken og udg\xc3\xb8r en ingrediens i mange traditionelle retter s\xc3\xa5 som misosuppe.\n_START_SECTION_\nSundhed og ern\xc3\xa6ring\n_START_PARAGRAPH_\nMiso best\xc3\xa5r hovedsageligt af protein, vitamin B\xe2\x82\x82, vitamin E, forskellige enzymer, isoflavone, cholin und lecitin. P\xc3\xa5 grund af disse bestanddele bliver fordelene ved miso for den menneskelige ern\xc3\xa6ring ofte fremh\xc3\xa6vet af levnedsmiddelfabrikanterne. Der bliver ofte ogs\xc3\xa5 lagt v\xc3\xa6gt p\xc3\xa5 et h\xc3\xb8jt indhold af vitamin B\xe2\x82\x81\xe2\x82\x82, hvilket dog ikke passer, da den for mennesker brugbare vitamin B\xe2\x82\x81\xe2\x82\x82 ikke forekommer naturligt i miso.'